เงินไหลออกดันบาท อ่อนสูงสุดในภูมิภาค
เศรษฐกิจสหรัฐแกร่งหนุนดอลลาร์แข็งค่า กดบาทอ่อนนำโด่งทุบสถิติ 31.92 บาท/ดอลลาร์
8 มี.ค. 2562

เศรษฐกิจสหรัฐแกร่งหนุนดอลลาร์แข็งค่า กดบาทอ่อนนำโด่งทุบสถิติ 31.92 บาท/ดอลลาร์
รายงานข่าวจากธนาคารกรุงศรีอยุธยา เปิดเผยว่า วันที่ 7 มี.ค. ค่าเงินบาทอ่อนค่าแตะระดับที่ 31.92 บาท/ดอลลาร์สหรัฐ ซึ่งอ่อนสุดในรอบ 7 สัปดาห์  นับจากวันที่ 16 ม.ค.ที่ผ่านมา เนื่องจากเศรษฐกิจสหรัฐมีสัญญาณที่แกร่งทำให้เงินทุนไหลออกจากตลาดเกิดใหม่รวมถึงไทย
ขณะที่ปัญหาสงครามทางการ ค้าระหว่างสหรัฐ-จีน เริ่มมีทิศทาง ชัดเจนขึ้นและต้องรอดูผลการหารือของผู้นำทั้งสองประเทศวันที่ 27 มี.ค.นี้
แม้ว่าค่าเงินบาทช่วงนี้อ่อนค่าแต่ผู้ส่งออกไม่ควรมองข้ามต้องป้องกันความเสี่ยงจากการขาดทุนจากอัตราแลกเปลี่ยนไว้ เพราะการเคลื่อนไหวค่าเงินค่อนข้างผันผวน และมีแนวโน้มที่จะแตะระดับ 32 บาท/ดอลลาร์
ทั้งนี้ ตั้งแต่วันที่ 1-7 มี.ค.ค่าเงินบาทไทยอ่อนค่าสุด 1% รองลงมาคือเปโซ-ฟิลิปปินส์ 0.89% ริงกิต-มาเลเซีย 0.63% รูเปียห์-อินโดนีเซีย 0.53% ดอลลาร์-สิงคโปร์ 0.40%  วอน-เกาหลีใต้ 0.29% หยวน-จีน 0.26% และดอลลาร์ไต้หวัน 0.25% ส่วนรูปี-อินเดีย แข็งค่า 0.65%